Na osnovu člana 98 stav 2 Zakona o visokom obrazovanju (,,Službeni list Crne Gore” , br. 44/14, 47/15, 40/16, 42/17, 71/17, 55/18, 3/19, 17/19, 47/19, 72/19, 74/20 i 104/21 ) i člana 24 stav 1 tačka 15 Statuta Univerziteta Crne Gore, uz prethodnu saglasnost Vlade Crne Gore,

**UPRAVNI ODBOR UNIVERZITETA CRNE GORE**

raspisuje

**KONKURS**

**ZA UPIS STUDENATA U PRVU GODINU OSNOVNIH STUDIJA**

**UNIVERZITETA CRNE GORE ZA STUDIJSKU 2022/23. GODINU**

koji se finansiraju iz Budžeta Crne Gore

|  |  |
| --- | --- |
| **UNIVERZITETSKA JEDINICA / STUDIJSKI PROGRAM  - OSNOVNE STUDIJE** | **Predlog broja studenata za upis u 2022/23. godinu** |
| **ARHITEKTONSKI FAKULTET** | **50** |
| Arhitektura | 50 |
| **BIOTEHNIČKI FAKULTET** | **160** |
| Biljna proizvodnja | 60 |
| Animalna proizvodnja | 40 |
| Mediteransko voćarstvo | 30 |
| Kontinentalno voćarstvo i ljekovito bilje | 30 |
| **EKONOMSKI FAKULTET** | **390** |
| Ekonomija | 240 |
| Menadžment | 100 |
| Menadžment, Bijelo Polje | 50 |
| **ELEKTROTEHNIČKI FAKULTET** | **330** |
| Energetika i automatika | 100 |
| Elektronika, telekomunikacije i računari | 100 |
| Primijenjeno računarstvo | 130 |
| **FAKULTET DRAMSKIH UMJETNOSTI** | **35** |
| Gluma | 10 |
| Drama i pozorište | 12 |
| Film i mediji | 13 |
| **FAKULTET LIKOVNIH UMJETNOSTI** | **48** |
| Slikarstvo | 15 |
| Grafički dizajn | 15 |
| Vajarstvo | 10 |
| Konzervacija i restauracija | 8 |
| **FAKULTET POLITIČKIH NAUKA** | **140** |
| Politikologija-međunarodni odnosi | 60 |
| Medijske studije i novinarstvo | 40 |
| Socijalna politika i socijalni rad | 40 |
| **FAKULTET ZA SPORT I FIZIČKO VASPITANJE** | **120** |
| Fizička kultura i zdravi stilovi života | 60 |
| Sportski novinari i treneri | 60 |
| **FAKULTET ZA TURIZAM I HOTELIJERSTVO** | **150** |
| Turizam i hotelijerstvo | 150 |
| **FILOLOŠKI FAKULTET** | **330** |
| Crnogorski jezik i južnoslovenske književnosti | 45 |
| Srpski jezik i južnoslovenske književnosti | 45 |
| Engleski jezik i književnost | 80 |
| Ruski jezik i književnost | 30 |
| Italijanski jezik i književnost | 45 |
| Francuski jezik i književnost | 45 |
| Njemački jezik i književnost | 40 |
| **FILOZOFSKI FAKULTET** | **290** |
| Sociologija | 40 |
| Filozofija | 30 |
| Geografija | 40 |
| Istorija | 40 |
| Pedagogija | 30 |
| Psihologija | 30 |
| Predškolsko vaspitanje i obrazovanje | 30 |
| Obrazovanje učitelja | 30 |
| Obrazovanje učitelja na albanskom jeziku | 20 |
| **GRAĐEVINSKI FAKULTET** | **110** |
| Građevinarstvo | 110 |
| **MAŠINSKI FAKULTET** | **150** |
| Mašinstvo | 80 |
| Drumski saobraćaj | 70 |
| **MEDICINSKI FAKULTET** | **185** |
| Medicina | 40 |
| Stomatologija | 20 |
| Farmacija | 30 |
| Primijenjena fizioterapija | 45 |
| Visoka medicinska škola | 50 |
| **METALURŠKO-TEHNOLOŠKI FAKULTET** | **120** |
| Metalurgija i materijali | 35 |
| Hemijska tehnologija | 40 |
| Zaštita životne sredine | 45 |
| **MUZIČKA AKADEMIJA** | **36** |
| Izvođačke umjetnosti | 26 |
| Opšta muzička pedagogija | 10 |
| **POMORSKI FAKULTET** | **260** |
| Nautika i pomorski saobraćaj | 80 |
| Brodomašinstvo | 60 |
| Pomorska elektrotehnika | 60 |
| Menadžment u pomorstvu i logistika | 60 |
| **PRAVNI FAKULTET** | **210** |
| Pravne nauke | 210 |
| **PRIRODNO-MATEMATIČKI FAKULTET** | **230** |
| Matematika | 30 |
| Matematika i računarske nauke | 40 |
| Računarske nauke | 50 |
| Fizika | 30 |
| Biologija | 50 |
| Računarstvo i informacione tehnologije | 30 |
| **UKUPNO** | **3344** |

**Ukupan broj mjesta na svakom studijskom programu povećava se za po 1% po principu afirmativne akcije.**

U skladu sa programom Ministarstva prosvjete, nauke,kulture i sporta, Univerzitet Crne Gore **organizuje elektronsko prijavljivanje na predmetni konkurs.**

Izuzetno, ukoliko prijavu nije moguće podnijeti elektronskim putem, kandidati podnose prijavu neposredno, preko studentske službe organizacione jedinice.

Pravo prijave na konkurs za upis na osnovne studije ima crnogorski državljanin i stranac, u skladu sa zakonom, koji je stekao odgovarajuću kvalifikaciju IV-1 podnivoa Nacionalnog okvira kvalifikacija.

Procedura prijavljivanja je koncipirana po fazama i sastoji se u sljedećem:

1. Kandidat se prijavljuje popunjavanjem elektronske prijave putem platforme dostupne na sajtu [www.upisi.edu.me](http://www.upisi.edu.me).

Kandidat unosi svoj JMB (jedinstveni matični broj) i bira željeni studijski program. Nakon klika na opciju **PODNESI ZAHTJEV** podaci koji su relevantni za prijavljivanje preuzimaju se iz odgovorajućih državnih registara i šalju upisnim komisijama.

U slučaju da prijavljivanje nije moguće ovim putem (npr. u registrima ne postoje podaci o postignuću u srednjoj školi, strani državljani, državljani Crne Gore koji su srednju školu ili dio završili van Crne Gore i sl) Kandidat će dobiti obavještenje sadržine: *Podaci o školskom postignuću nijesu nađeni u registru i nije moguće izvršiti prijavu ovim putem.*

U tom slučaju, Kandidat je dužan da dostavi prijavu i originale potrebnih dokumenata studentskoj službi organizacione jedinice.

Potrebna dokumenta za upis:

- originalna diploma o položenom eksternom maturskom, odnosno stručnom ispitu;

- originalna svjedočanstva o završenim pojedinačnim razredima srednjeg obrazovanja;

- diploma “Luča” ili ekvivalentna diploma;

- kopija biometrijske lične karte, a za strance odgovarajuća lična isprava koja se izdaje u skladu sa posebnim propisom;

- diploma (ili ekvivalentni dokument) o osvojenoj prvoj ili drugoj nagradi na državnom ili međunarodnom takmičenju iz predmeta koji su od značaja za nastavak obrazovanja.

Stranac podnosi i dokaz o poznavanju jezika na kome se izvode studije, izuzev u slučaju kada je završio srednju školu na jednom od jezika koji su u službenoj upotrebi u Crnoj Gori.

2. Nakon podnošenja elektronske prijave, Kandidat dobija potvrdni e-mail sa sadržajem da je elektronska prijava uspješno podnijeta. Takođe, putem ove online platfrome Kandidat ima uvid u podatke o statusu njegove prijave i uspjehu u srednjoj školi. Kandidat klikom na link **Uspjeh** otvara stranicu na kojoj treba da izvrši kontrolu podataka koji su povučeni iz registra nadležnog ministarstva.

U slučaju da Kandidat smatra da njegova prijava nije vrednovana na odgovarajući način ili da podaci preuzeti iz registara nijesu potpuni, Kandidat je dužan da kontaktira upisnu komisiju organizacione jedinice. U suprotnom, naknadno podnesena dokumentacija se neće uzeti u razmatranje.

Prijava na konkurs se podnosi **04. i 05.07.2022. godine do 16 h**, kada će sistem za elektronsku prijavu biti zatvoren, a ukoliko se prijava podnosi neposredno organizacionoj jedinici, podnosi se označenih dana u okviru radnog vremena studentskih službi.

Neblagovremeno podnijeta prijava neće se uzeti u razmatranje.

Napomena: Kandidat u okviru roka za prijavu po Konkursu, može odustati od podnijete prijave za određeni studijski program klikom na opciju **Poništi,** u kom slučaju može podnijeti prijavu za upis na drugi studijski program.

3. Nakon prethodno sprovedenih radnji vrši se pregled pristiglih prijava od strane upisne komisije organizacione jedinice i uslovno se verifikuje Prijava kao obrađena, o čemu kandidat dobija obavještenje.

4. Testovi iz dva predmeta od značaja za nastavak obrazovanja za kandidate koji nijesu imali eksterni maturski odnosno stručni ispit polažu se **6. 7. 2022. godine**. Raspored termina polaganja predmeta biće istaknuti na internet stranicama organizacionih jedinica.

Prijemni ispiti za fakultete i akademije koji ih organizuju, a koji su dodatni uslovi za upis, polažu se prema rasporedu koji će biti istaknuti na internet stranicama organizacionih jedinica, u periodu od **7. 7. 2022. do 8. 7.2022. godine.**

Napomena: Prijemni ispiti se organizuju za upis na sljedeće studijske programe: Medicina, Stomatologija, Arhitektura, Psihologija, Fizička kultura i zdravi stilovi života, Sportski novinari i treneri, kao i na stručno-umjetničke studijske programe.

Upis kandidata i izdavanje uvjerenja izvršiće se zaključno sa **15. 7.2022. godine**, prema rasporedu organizacionih jedinica.

Upis studenata na Univerzitet Crne Gore bliže je uređen Pravilnikom o uslovima, kriterijumima i postupku upisa na osnovne studije Univerziteta Crne Gore br. 01-2458 od 17.12.2009. godine, sa izmjenama i dopunama br. 08-463 od 31.03.2011. godine, br. 08- 463 od 02.06.2011. godine, br. 08-153/2 od 03.05.2012. godine, br. 08-793/1 od 23.05.2013. godine i br. 08-614/1 od 24.04.2014. godine.

Na pitanja koja nijesu regulisana ovim propisom ili su u suprotnosti sa odredbama Zakona o visokom obrazovanju i drugih relevantnih propisa, neposredno će se primjenjivati odredbe tih propisa.

Pravilnik je objavljen na internet stranici Univerziteta Crne Gore: [www.ucg.ac.me](http://www.ucg.ac.me).

**Napomene:**

Lice koje je podnijelo zahtjev za priznavanje inostrane obrazovne isprave, a postupak priznavanja nije završen prije isteka roka za podnošenje prijave za upis, može uslovno konkurisati za upis i upisati se na osnovu potvrde da je pokrenut postupak priznavanja kod nadležnog organa. U slučaju da po zahtjevu za priznavanje inostrane obrazovne isprave ne bude okončan do početka studijske godine, zahtjev bude odbijen ili ako inostrana obrazovna isprava ne daje pravo na upis na izabrani studijski program Univerziteta, smatraće se da upis nije ni izvršen.

U slučaju da kandidat podnosi duplikate umjesto traženih originalnih dokumenata, dužan je da potpiše izjavu da originalna dokumenta nije iskoristio za ostvarivanje prava na upis na nekom drugom studijskom programu. Kandidat koji da netačnu izjavu biće eliminisan iz kvalifikacionog postupka.

Broj: 02-195/3-1

Podgorica, 1.7.2022. godine

UPRAVNI ODBOR UNIVERZITETA CRNE GORE

Predsjednica

Prof.dr Rajka Glušica